open-index/open-wikipedia-markdown huggingface dataset:
Žinių inžinerija

**Žinių inžinerija (ŽI)** - mokslo šaka, apibūdinanti žiniomis paremtų sistemų (*knowledge - based systems*) kūrimą, palaikymą ir tobulinimą.

Žinių inžinerija sąveikauja su programinės įrangos inžinerija (*software engineering*), taip pat siejasi su daugeliu kompiuterinių mokslo šakų (*computer science*), tokių kaip dirbtinis intelektas (*artificial intelligence*), duomenų bazėmis, duomenų gavyba (*data mining*), ekspertinėmis sistemomis (*expert systems*), sprendimų palaikymo sistemomis (*decision support systems*) ir geografinėmis informacinėmis sistemomis (*geographic information systems*). Žinių inžinerija taip pat siejama su matematine logika ir socialinio mokslo inžinerija, kur žinios pateiktos socialinio pažinimo visuma (*mainly humans*) ir struktūrizuojamos priklausomai nuo mūsų supratimo kaip veikia žmogaus protavimas ir logika.

## Žinių inžinerijos specifikacija žiniomis paremtos sistemos tobulinimui
* Problemos įvertinimas
* Žiniomis paremtos sistemos kevalo/struktūros tobulinimas
* Struktūrinių žinių diegimas į struktūrų pagrindus
* Susijusios informacijos įsisavinimas ir struktūrizavimas
* Įterptų žinių testavimas ir patvirtinimas
* Sistemos integravimas ir palaikymas
* Sistemos peržiūrėjimas ir perkėlimas

Būdama daugiau negu inžinerija, ŽI nėra tokia aiški ir tvarkinga. Dėl fazės procesai gali būti pasikartojantys ir daug iššūkių gali dingti. Šiuo metu atsirado *meta* žinių inžinerija - nauja sisteminio priartėjimo prie žinių ir intelekto teorijos žinių tobulinimui formulė.

## Žinių inžinerijos principai
Nuo 1980 m. vidurio žinių inžinerija patobulino keletą principų, metodus ir įrankius, kurie savo ruožtu patobulino žinių perpratimo ir rūšiavimo procesus. Kai kurių iš šių principų santrauka:
* Žinių inžinieriai pripažįsta kad yra skirtingų rūšių žinių, ir, kad teisingam sprendimui ir technikai turėtų būti naudojamos reikiamos žinios.
* Žinių inžinieriai pripažįsta, kad yra skirtingi tipai ekspertų ir ekspertizių, tokių kaip atitinkamų metodų pasirinkimas.
* Žinių inžinieriai atpažįsta, kad yra skirtingi žinių pateikimo metodai, kurie padeda pasirenkant, patvirtina ir pakartotinai naudoja žinias.
* Žinių inžinieriai atpažįsta, kad yra skirtingi žinių naudojimo būdai, tad pasirinkimo procesas gali būti vykdomas projektų pagalba.
* Žinių inžinieriai naudoja struktūrinius metodus, kad padidintų mokymo proceso efektyvumą.

## Žinių inžinerijos tipai
Yra du žinių inžinerijos tipai:
* Perdavimo tipas – tai yra tradicinis tipas. Įprasta žinių inžinerijos technika perkeliamos žmonių turimos žinios į dirbtinio intelekto sistemas.
* Modeliavimo tipas – tai alternatyvus vaizdas. Žinių inžinieriai mėgina modeliuojant žinias ir problemų sprendimo technikomis perkelti žinių domenus į dirbtinio intelekto sistemas.

## Kai kurios metodikos arba intelektu paremtos sistemos
* CommonKADS
* SPEDE
* MOKA
Tarava (reikšmės)

**Tarava** vadinami:
* Pietų Tarava − Kiribačio sostinė;
* Taravos atolas − atolas, kuriame įsikūrusi Pietų Tarava;
* Tarava (arba Toruva) − senasis Vladimirovo, miestelio Kaliningrado srityje, pavadinimas. Merginai iš šio miestelio atminti Klaipėdoje stovi skulptūra „Taravos Anikė“.
Kamana (upė)

**Kamana** () – upė Peru pietuose, Arekipos departamente. Susidaro Andų kalnuose susiliejus Moljoko (*Río Molloco*) ir Kolkos (*Río Colca*), kuri sudaro Kolkos kanjoną, upėms. Aukštupyje upė vadinama **Machesu** (, ). Įteka į Ramųjį vandenyną. Upės vanduo naudojamas drėkinimui.
Pietų Tarava

**Pietų Tarava** () − Taravos atole esanti oficiali Kiribačio valstybės sostinė. Čia gyvena apie pusę šalies gyventojų – 63,4 tūkst. gyventojų (2020 m.). Tai atskirose salelėse esančių kelių kaimelių aglomeracija. Pietų Taravą sudaro gyvenvietės Bairikis (faktiška sostinė), Bonrikis, Betijas ir Bikenibeu. Gyvenvietes jungia plentas, dalis jo eina pylimais per sąsiaurius tarp salelių. Išvystyta kopros gamyba, žvejyba, tunų apdorojimo pramonė. Dauguma gyventojų laiko kiaules.

Betijuje yra pagrindinis šalies uostas ir elektrinė, jūrų institutas, keletas valdžios įstaigų. Bairikyje yra pagrindinės valdžios įstaigos – parlamentas, vyriausybė, prezidento rezidencija, teismas. Bonrikyje yra viešbutis, švietimo ministerija, tarptautinis oro uostas. Bikenibeu įsikūręs oro uostas, gamtos resursų ministerija. Bonrikio ir Betijo salelės sujungtos damba.

## Istorija

Pirmasis europietis, 1788 m. aprašęs Taravą, buvo Thomas Gilbert, Rytų Indijos bendrovės laivo „Charlotte“ kapitonas (jo vardu pavadintos Gilberto salos). 1911 m. čia atidarytas paštas. II pasaulinio karo metais čia vyko aršios kovos tarp japonų ir amerikiečių.

1979 m. Kiribatis paskelbė nepriklausomybę ir jo sostinė įsikūrė Pietų Taravos gyvenvietėje Bairikyje. Ši gyvenvietė ir buvo laikoma oficialia šalies sostine, tačiau apie 2000 m. dalį valstybinių įstaigų iškėlus į kitas gyvenvietes pietinėje Taravos atolo dalyje, sostine imta laikyti visa Pietų Tarava.

## Šaltiniai
Toro Muerto petroglifai

**Toro Muerto petroglifai** (; „Negyvo jaučio“ petroglifai) yra Peru, Arekipos departamente, Macheso upės slėnyje. Yra 400–800 m aukštyje, 5 km² plote. Petroglifus sudaro ~6000 raižytų vulkaninių akmenų. Vaizduojamos geometrizuotos paukščių, driežų figūros.
Senoji anglų kalba

**Senoji anglų kalba** (dar vadinama **anglosaksų kalba**) – iš germanų prokalbės kilusi ankstyviausioji anglų kalbos forma, vartota nuo V iki XII amžiaus Anglijos ir pietinės Škotijos teritorijose.

Raštas iki XII a. – runos, vėliau jį pakeitė karolingiškasis. Nuo VII a. pasipildė lotynų kalbos žodžiais. IX a. pradėjo ryškėti skandinavų kalbų įtaka. VIII–XII a. užrašytas svarbiausias anglosaksų epas – „Sakmė apie Beovulfą“. Kiti žymesni anglosaksų kalba parašyti veikalai:

* Junijaus rankraštis (*Junius manuscript*);
* Ekseterio knyga (*Exeter Book*)
* Verčelio knyga (*Vercelli Book*)
* Novelio kodeksas (*Nowell Codex*).

## Gramatika

Senosios anglų kalbos gramatika sudėtingesnė ir daug kuo panašesnė į lietuvių. Dabartinėje anglų kalboje linksniai praktiškai išnykę: tik keli rudimentai rodo, jog kažkada jų būta ( - katino uodega, arba  - vis dar kaitomas). Tuo tarpu senoji anglų kalba turėjo vardininką, galininką, kilmininką, naudininką ir įnagininką.
Buvo vienaskaita, daugiskaita ir įvardžių dviskaita.

Daiktavardžiams buvo priskiriama vyriškoji, moteriškoji arba bevardė giminė. Kaip ir lietuvių kalboje, daiktavardžiai turėjo kaitomas galūnes ir jos buvo derinamos su kaitomų būdvardžių galūnėmis. Skirtingai nuo dabartinės anglų kalbos, žodžio giminė priklausė taip pat ir nuo galūnės. Viena iš moteriškosios giminės galūnių buvo *–nes*. Nuo to yra likęs žodis  – deivė.

## Leksika

Apie anglosaksų kalbą nėra žinoma daug. Leksiniu požiūriu artima fryzų ir kitoms vakarų germanų kalboms. Turėjo gana laisvą žodžių tvarką, nedaug skolinių. Dabartinėje anglų kalboje yra apie 33 % žodžių, kilusių iš senosios anglų kalbos: kitais skaičiavimais – apie 25 %. Dabartinės anglų kalbos žodžiai, tiesiogiai kilę iš senosios anglų kalbos – **', **', **', **' ir kt.

Anglosaksų kalba vystėsi lėtesniais tempais ir atskirai nuo žemyninių vakarų germanų kalbų. Tam turėjo įtakos jos geografinis paplitimas – izoliacija nuo žemyninės Europos – ir keltų kalbų įtaka. Anglosaksų kalboje germanams būdingos priesagos *–heit*, *-schaft* virto *–hood* ir *–ship*, pal. vok. **' →  (brolybė).

Nemažai skolinių anglosaksai perėmė iš senosios skandinavų tarmių grupės kalbų, kadangi Anglijoje buvo įsikūrę skandinavų anklavų. Manoma, kad iš skandinavų kalbų perimti tokie žodžiai, kaip **', **', įvardis **', veiksmažodis *are*.

Lotynų kalbos įtaka labiausiai reiškėsi per bažnyčią (oficiali bažnyčios kalba). Tokie skoliniai, kaip *militia*, *movement* ir *assembly*, *service* yra perimti iš lotynų kalbos. Nors reikia pažymėti, kad spartesnis romanų kalbų skverbimasis į anglų kalbą prasidėjo po normandų užkariavimų.

## Išnašos

## Nuorodos
* 
* 
* 

* Elektroninis senosios anglų kalbos pristatymas 
* Pirmieji žingsniai senąja anglų kalba – kursas visiškai „žaliems“ 
* Senosios anglų kalbos abėcėlė
* Senosios anglų kalbos/Moderniosios anglų kalbos vertėjas 
* Tekstų kolekcijos senąja anglų kalba – tekstai ir jų vertimai
Graikiška ugnis

**Graikiška ugnis** – degančio skysčio ginklas, galintis degti ir sąlytyje su vandeniu, naudotas Bizantijos graikų, arabų, kinų ir mongolų. Bizantiečiai naudodavo jį jūrų mūšiuose, ir manoma, kad jis buvo daugelio Bizantijos imperijos pergalių viena iš priežasčių. Skysčio sudėtis ir panaudojimo procesas buvo slepiami ir iki šiol nėra pilnai išaiškinti. Remiantis Teofanu, graikiška ugnis buvo išrasta 670 m. Konstantinopolyje architekto Kaliniko, nors yra ir kitokių tvirtinimų.

Pradžioje graikiška ugnis būdavo naudojama lengva katapulta iššaunant į audinį įvyniotą sviedinį, kurio viduje galbūt būdavo indas. Toks 6-9 kg svorio sviedinys galėdavo nuskrieti 350–450 metrų. Vėliau, patobulinus mechanines technologijas, pumpuojantis mechanizmas galėdavo nedideliu atstumu iššvirkšti degančio skysčio srovę. Šį įtaisą naudodavo prieš medinius priešo laivus, taip pat naudodavo ir sausumos mūšiuose (pvz., apgultyse).

Graikiškos ugnies panaudojimas Kinijoje pirmąkart minimas 917 m.

## Nuorodos
* Graikiškos ugnies istorija, anglų k.
Augustas Kleinas

**Augustas Kleinas** (1870 m. Lovičiaus apskrityje, Lenkija – minimas iki 1913 m.) – vokiečių kilmės Lietuvos architektas, inžinierius.

###### Biografija
1891–1896 m. studijavo Sankt Peterburgo civilinių inžinierių institute. Nuo 1898 m. dirbo Vilniuje. 1901 m. jis ir architektas Vladislovas Stipulkovskis įkūrė pirmąjį statybos biurą „Vilniaus statybos biuras“. Dėstė Juozapo Montvilos įsteigtoje sekmadieninėje techninio piešimo ir braižybos mokykloje.

## Kūryba
Pagal jo projektus Vilniuje pastatyta:
* gyvenamieji namai Juozapo Montvilos Šnipiškių (Piromonto) ir Rasų kolonijose (1899–1903 m.),
* gyvenamieji namai Lukiškių kolonijoje (1911 m.)
* medinis Zakopanės stiliaus gyvenamasis namas su mansarda M. K. Paco g. 5/1 (projektas įgyvendinas - 1910 m.), A. Kleinas vadovavo ir šio namo statybos darbams. Pastatas netaisyklingo trikampio formos, išsidėstęs ant kalno, dabartinių M. K. Paco g. ir Pavasario g. kampe.
* dviaukštis korpusas iš 18 vienodų sekcijų Rasų kolonijoje
* dviejų aukštų 5 keturbučiai namai Švenčionių g. 2-4, (1899–1900 m.)
* neobarokinių formų viešbutis „Italija“ (1901 m., dabar viešbutis Radisson SAS „Astorija“),
* Petro Vileišio rūmų ansamblis Antakalnyje (1906 m.). Tai vieni iš pirmųjų pastatų, kurių statyboje panaudotos tada dar retos Lietuvoje statybinės medžiagos – betonas, cementas, gelžbetonio perdangos.
* vėlyvojo moderno krypties grafienės L. Soltan vila M. K. Čiurlionio g. 76, (1911 m.)
* O. Goduncovos nuomojamas namas Vytauto g. 11, (1911 m.)
* Dievo Apvaizdos bažnyčia Gerosios Vilties g. 17, (1911 m.), 

Be to, suprojektavo kapinių koplyčią Širvintose (projektas parengtas 1904 m.), Vagnerių giminės mauzoliejų Šalčininkų kapinėse (1902 m.).

## Šaltiniai
Dodge Ram Wagon

**Dodge Ram Wagon** buvo didelės klasės mikroautobusas, kurį gamino Dodge. Ram Wagon buvo keleivinė mikroautobuso Dodge Ram Van versija. Ram Wagon pasirodė prekyboje kaip 1971 metų modelis ir buvo atnaujintas 1994 metais. Mikroautobusą 2003 metais pakeitė Dodge Sprinter.

Dodge Ram Wagon buvo siūlomas trimis versijomis:
* 1500 (2,769 mm standartinė ir 3,226 mm prailginta ratų bazė)
* 2500 (2,769 mm standartinė ir 3,226 mm prailginta ratų bazė)
* 3500 (3,226 mm prailginta ratų bazė ir prailgintas kėbulas - *Maxiwagon*)
Toyota Aygo

**Toyota Aygo** yra miesto automobilis parduodamas nuo 2005 metų. Visi Aygo yra surenkami naujoje TPCA (Toyota Peugeot Citroën Automobile) gamykloje, Kolin mieste, Čekijoje. Aygo buvo pirmą kartą pristatyta 2005 metais Ženevos auto parodoje.

Sprendimas gaminti šiuos automobilius buvo priimtas 2001 metų liepos 12 dieną, kai Toyota ir PSA grupės prezidentai nusprendė gaminti mažą automobilį pasidalinant projekto vystymo išlaidas. Šis projektas buvo pavadintas B-Zero. Peugeot 107 ir Citroën C1 yra tie patys automobiliai tik su pakeistu ženklu.

Aygo pradinė kaina yra 8 500 Eurų (31 140 litų Lietuvoje). Pagrindinis skirtumas tarp Aygo ir jos brolių yra vidaus įranga, ženkliukai, logotipai ir t. t. Planuotas pardavimų kiekis buvo 300 000 automobilių kasmet – 100 000 automobilių kiekvienam gamintojui. Pardavimai prasidėjo 2005 metų liepą. Automobilis parduodamas trijų ir penkių durų hečbeko kėbulu. Automobilis komplektuojamas su dviem skirtingais varikliais, 1,0 litro, trijų cilindrų 68 AG (51 kW) benzininiu ir 1,4 litro HDi dyzeliniu I4  varikliu. Aygo gavo keturių žvaigždučių EuroNCAP įvertinimą.

## Techninės sąlygos
*Ratų bazė: 2340 mm
*Ilgis: 3405 mm
*Plotis: 1465 mm
*Tuščio automobilio masė: 790 kg 
*Bendroji automobilio masė: 1160 kg 
*Apsisukimo spindulys: 9.46 m 

### Kuro sąnaudos ir išmetamųjų dujų kiekis

Benzininis/ AYGO 3 ir 5-durų 1.0 VVT-i 5-laipsnių mechaninė ir M/M
* Mieste: 5.0 l/100 km
* Užmiestyje: 4.1 l/100 km
* Mišriu režimu: 4.6 l/100 km
* CO2 emisija: 109 g/km

Dyzelinis/ AYGO 3 ir 5-durų 1.4L Dyzelis 5-laipsnių mechaninė
* Mieste: 5.3 l/100 km
* Užmiestyje: 3.4 l/100 km
* Mišriu režimu: 4.1 l/100 km
* CO2 emisija: 109 g/ km

## Varikliai
* 1.0&nbsp;L 1KR-FE (998&nbsp;cc) I3, 68&nbsp;PS (67&nbsp;hp/50&nbsp;kW) ir 69&nbsp;ft•lbf (94&nbsp;N•m)
* 1.4&nbsp;L DV4 (1398&nbsp;cc) HDi Diesel I4, 55&nbsp;PS (54&nbsp;hp/40&nbsp;kW) ir 96&nbsp;ft•lbf (130&nbsp;N•m)

## Nuorodos
*Toyota AYGO aprašymai, techniniai duomenys, kainos ir automobilių naujienos puslapyje autostep.lt 
*Aygo namų puslapis anglų kalba 
*Nuoroda į Toyota Peugeot Citroën Automobile 
*Apžvalga anglų kalba 
*Vaizdo įrašai: Aygo pristatomas JAV 2008 metais - Spalio 14, 2006
NBA G lyga

**NBA G lyga** ( arba **G League**, 2005–2017 m. vadinosi **D-League**) – JAV krepšinio lyga, remiama NBA asociacijos. Šioje lygoje krepšininkai siunčiami tobulinti savo įgūdžius, taip pat iš lygos į NBA komandas yra paimami talentingi žaidėjai. Kiekviena NBA komanda turi po dvi, tris komandas iš kurios gali paimti arba atsiųsti krepšininkus. Komanda gali pasikviesti krepšininkus šiais būdais: išbandydami juos atskirose treniruotėse, turėdami šaukimus, NBA komandos išsiųsdamos pasitobulinti žaidėjus.

## Komandos
NBA G lygoje yra 31 komanda, kurios suskirstytos į 2 konferencijas:

## Čempionai

* 2001–2002 Grinvilio „Groove“
* 2002–2003 Mobilo „Revelers“
* 2003–2004 Ašvilio „Altitude“
* 2004–2005 Ašvilio „Altitude“
* 2005–2006 Albukerkės „Thunderbirds“
* 2006–2007 Dakotos „Wizards“
* 2007–2008 Aidaho „Stampede“
* 2008–2009 Kolorado „14ers“
* 2009–2010 Rio Grandė slėnio „Vipers“
* 2010–2011 Ajovos „Energy“
* 2011–2012 Ostino „Toros“
* 2012–2013 Rio Grandė slėnio „Vipers“
* 2013–2014 Fort Veino „Mad Ants“
* 2014–2015 Santa Kruzo „Warriors“
* 2015–2016 Su Folso „Skyforce“
* 2016–2017 „Raptors 905“
* 2017–2018 Ostino „Spurs“
* 2018–2019 Rio Grandė slėnio „Vipers“
* 2019–2020 *Nėra (*dėl COVID-19 pandemijos*)*
* 2020–2021 Leiklando „Magic“
* 2021–2022 Rio Grandė slėnio „Vipers“
* 2022–2023 Delavero „Blue Coats“
* 2023–2024 Oklahoma Sičio „Blue“
* 2024–2025 Stoktono „Kings“

## Išnašos
Elektros lankas

**Elektros lanką** (kartais vadinamas *Voltos lanku*) – elektros išlydis, atsirandantis veikiant žemai įtampai (40-50 V), tačiau srovės stiprumas turi būti didelis - dešimtys ir šimtai amperų. Tuo šis išlydis skiriasi vainikinio išlydžio ir kibirkšties. Šį reiškinį 1802 m. pirmasis paaiškino rusų mokslininkas Vasilijus Petrovas.

Norint gauti elektros lanką, įtampą reikia prijungti prie dviejų anglinių elektrodų, jų galus akimirkai suglausti, o paskui atitraukti nedideliu atstumu vieną nuo kito. Elektrodai kontakto vietoje staiga įkaista, aukšta temperatūra jonizuoja orą (sukeldama plazmos išlydį) ir tarp jų galų sušvinta akinanti šviesa – elektros lankas. Jo temperatūra siekia iki 4000 °C. Tokioje temperatūroje visos žinomos medžiagos lydosi arba net virsta garais.

Elektros lankas naudojamas metalams lydyti, pjaustyti ir suvirinti. Tai galingiausias šviesos šaltinis prožektoriams ir kino projektoriams.
Groove Coverage

**„Groove Coverage“** – Vokietijos Euro-Trance/Hands up stiliaus grupė. Šis stilius išsivystė iš kiek anksčiau paplitusios ir išpopuliarėjusios Europos šokių muzikos. Projektą „Groove Coverage“ sudaro Dj Novus ir Axel’is Konrad’as. Melanie Munch (geriau žinoma kaip Mell) yra pagrindinė vokalistė, o jai pritaria dainininkė Verena Rehm. Grupė sukūrė daug dainų, kurios išgarsėjo visame pasaulyje, ypač Vokietijoje. Šokių muzikos atstovai pasirodo gana gerai net tų šalių bei miestų radijo stotyse, kur trance muzika nėra itin populiari. Jie klausytojams pateikė keleto populiarių dainų naujų versijų, tarp kurių „Love Is An Angel“, sukurta grupės „Sylver“, „Come With Me“ , atlikta „Special D“, „Ass Up” („Baracuda“).

## Grupės albumai
„Groove Coverage“ oficialiai išleido tris albumus – „Covergirl“ (2002), „7 Years and 50 Days“ (2004), ir „21 Century“ (2006). Jie taip pat išleido albumą „Best Of“ (2005) ir specialų įrašą, pavadintą „Groove Coverage“ (išleistas Kanadoje), kuriame sudėti visi populiariausi grupės hitai Kanadoje. Grupė taip pat išleido albumą JAV pavadinimu „Groove Coverage: Greatest Hits“.

## Koveriai
Keletas grupės dainų yra kitų dainų naujos versijos arba jos atliekamos kitu stiliumi. „Groove Coverage“ išleido Mike Oldfield dainos „Moonlight Shadow“ naują versiją, taip pat Alice Cooper šokių koverį „Poison“. Jų naujausiame albume „21st Century“ jie įrašė „Bad Religion“ dainos „21st Century Digital Boy“ versiją, pavadintą „21st Century Digital Girl“. Joje buvo panaudotas pagrindinis pirmosios versijos formatas, bet lyrika pakeista siekiant pabrėžti skirtumus tarp sukeistų dainų subjektų (paminimi tokie dalykai, kaip krūtų implantai ar botokso injekcijos). Grupė išleido tris singlus iki naujausio savo albumo „21st Century Digital Girl“:

* “Holy Virgin”, dainos „Fata Morgana“ naują versiją (anglų kalba), kurios originalią versiją sukūrė austrų grupė „Erste Allgemeine Verunsicherung“, 1986 m.;

* “On The Radio”, Die Prinzen’o dainos „Mann in Mond“ koverį;

* “21st Century Digital Girl”, repliką į grupės Bad Religion dainą „21st Century Digital Boy“.

Prieš išleidžiant singlą „On The radio“, kitas „Groove Coverage“ takelis, pavadintas „On The Radio“, buvo nutekintas į internetines failų dalinimosi platformas keliomis skirtingomis versijomis. Šis takelis buvo visai ne ta daina, kuri buvo albume. Tai buvo bandymas sukliudyti tikrojo singlo dalinimuisi, „nuodijant“ tinklą skirtingomis to paties pavadinimo dainomis. Takelis „jaukas“ buvo išleistas albume „Let It Be“.

## Nuorodos
* Vengrijos fanų klubas
Žvaigždžių vartai

**Žvaigždžių vartai** - mokslinės fantastikos serija, prasidėjusi 1994 metais vaidybiniu filmu **[[Žvaigždžių vartai (filmas)|Žvaigždžių vartai]]**. Jame vaizduojama išgalvota visata, kurioje Žemė kovoja prieš priešiškai nusiteikusius ateivius, turinčius pranašesnių technologijų ar antgamtinių galių. Filmo istorija buvo tęsiama trijuose televizijos serialuose (*[[Žvaigždžių vartai SG-1]]*, *[[Žvaigždžių vartai Atlantida]]*, ir *[[Žvaigždžių vartai Visata]]*), animacijos seriale (*[[Žvaigždžių vartai Begalybė]]*) ir kituose darbuose.
24 valandos

**24 valandos** () – amerikiečių veiksmo dramos televizijos serialas, pelnęs „Emmy“ ir „Auksinio gaublio“ apdovanojimus. Serialo premjera įvyko 2001 m. lapkričio 18 d. FOX kanalu.

„24 valandos“ pasakoja apie JAV vyriausybės Antiteroristinio skyriaus () padalinio Los Andžele pareigūną Džeką Bauerį (akt. Kiefer Sutherland), kovojantį su nusikalstamomis šalies vidaus grėsmėmis. Serialas rodomas realiuoju laiku, t. y. kiekvieną sezoną sudaro realus 24 valandų periodas. Serialo veiksmas vyksta įvairiose Jungtinių Valstijų vietose.
Kibirkštis

**Kibirkštis** – smulki švytinti ar deganti dalelė, susidaranti degimo ar smūgio metu.

Degimo kibirkštys būna dvejopos – susidarančios savaime degimo metu ir susidarančios nuo smūgio ar panašaus energingo mechaninio veiksmo.

## Paprastos degimo kibirkštys
Tai smulkios degančios ir švytinčios dalelės, kurios lekia kartu su liepsna degant kai kurioms medžiagoms ar atitrūksta nuo degančio daikto, nukrenta ir kurį laiką dega ir švyti.

Degimo kibirkščių susidarymas kartais specialiai naudojamas tam, kad sudaryti dekoratyvinį efektą. Toks degimas naudojamas *bengalinėse ugnelėse* (kitaip – *šaltosiose ugnelėse*).

## Smūginės degimo kibirkštys
Tokios kibirkštys susidaro smūgio metu atitrūkstant smulkioms dalelėms, kurios nuo smūgio įkaista ir paprastai užsidega.
Kibirkščiuoja galandimo įrenginiai, kai galandami plieniniai įrankiai.

Taip veikia titnaginis skiltuvas arba titnaginių šautuvų skėlimo mechanizmas, kai titnagu smogiant į plieną susidaro degančios geležies kibirkštys.
Tas pats principas naudojamas daugelyje žiebtuvėlių, kur besisukantis plieninis ratukas nuplėšia smulkias daleles nuo vadinamo „akmenėlio“, kuris yra specialaus lydinio iš cerio ir lantano gabalėlis. Atplėšiamos dalelės įkaista ir užsidega, taip virsdamos kibirkštimis, kurios padega žiebtuvėlio degalus.
Kibirkštis (reikšmės)

**Kibirkštis** gali reiškšti:

* Kibirkštis – degančios dalelės, susidarančios degant arba nuo smūgio ar panašaus energingo mechaninio veiksmo
* Elektros kibirkštis – kibirkštinė iškrova

Periodiniai leidiniai:
* Kibirkštis (Klaipėda) – lietuvių laikraštis, leistas 1921–1922 m. Klaipėdoje
* Kibirkštis (Rokiškis) – LKP Rokiškio rajono komiteto laikraštis
* Kibirkštis (Smolenskas) – iliustruotas darbininkų žurnalas, leistas 1924–1926 m. Smolenske
* Kibirkštis (Šiauliai) – LKP Šiaulių rajono komiteto laikraštis

Sporto klubai:
* Vilniaus Kibirkštis – moterų krepšinio klubas 
* FK Kibirkštis Vilnius – futbolo klubas

Taip pat:
* Gyvybės kibirkštis – E. M. Remarko romanas

* Edmundas Kibirkštis – inžinierius mechanikas, pedagogas
* Justinas Kibirkštis – Lietuvos karinis veikėjas
Futbolas (reikšmės)

**Futbolas** – keletas komandinio sporto rūšių:

* Asociacijos futbolas – visame pasaulyje populiarus sportas, žaidžiamas Anglijos futbolo asociacijos sukurtų taisyklių pagrindu;
* Amerikietiškasis futbolas – regbio pagrindu JAV sukurtas sportas;
* Kanadietiškasis futbolas – regbio pagrindu Kanadoje sukurtas sportas, panašus į amerikietišką futbolą;
* Australiškasis futbolas, sukurtas Australijoje;
* Gališkasis futbolas arba airiškasis futbolas, sukurtas Airijoje.
Garmišas-Partenkirchenas

**Gármišas-Partenkìrchenas** () – miestas Bavarijoje, pietų Vokietijoje, netoli sienos su Austrija. 26,2 tūkst. gyventojų (2005 m.). Gerai išvystytas turizmas – veikia kalnų klimato kurortas. Išplėtotas žiemos sportas, slidinėjimas, alpinizmas. Per miestą eina Miuncheną ir Insbruką jungiantys geležinkelis ir plentas. Mieste veikia 1993 m. įkurtas  Dž. Maršalo Europos saugumo tyrimų centras. Netoli miesto stūkso Alpės ir aukščiausia Vokietijos viršukalnė Cūgšpicė.

## Istorija
Pirmą kartą Garmišas paminėtas 802 m. XIII a. pastatyta šv. Martyno bažnyčia. Nuo 1305 m. vyko turgūs. Palaipsniui tapo svarbiu prekybos centru. XVII a. – XVIII a. medžio raižymo centras. 1935 m. A. Hitlerio iniciatyva Garmišo ir Partenkircheno miesteliai sujungti į vieną. Po Antrojo pasaulinio karo mieste buvo įkurta lietuvių pabėgėlių stovykla, kurioje veikė vaikų darželis, pradinė mokykla, progimnazija, įvairios lietuvių kultūrinės ir politinės organizacijos.

## Sportas
Mieste ir jo apylinkėse įrengta daug slidinėjimo, snieglenčių ir kalnų laipiojimo trasų, reguliariai rengiamos šuolių su slidėmis varžybos. 1936 m. Garmiše-Partenkirchene įvyko IV žiemos olimpinės žaidynės.

## Žymūs žmonės

Čia gimė vokiečių rašytojas Michael Ende, išgarsėjęs pasaka „Begalinė istorija“. Ilgą laiką Garmiše-Partenkirchene gyveno žymus vokiečių kompozitorius Richardas Štrausas.

## Šaltiniai

## Nuorodos

* Oficialus miesto puslapis (anglų k.)
La Korunja

**La Korunja** (, ) – uostamiestis Galisijoje (šiaurės vakarų Ispanija), prie Korunjos įlankos (Atlanto vandenyno dalis); provincijos centras. Eksportuojama žuvis, gyvuliai, vynas. Išvystyta žvejybos, žuvies, laivybos, metalo pramonė. Miestui būdingi specifiniai langai ir balkonai – miradorai. Stovi Heraklio bokštas – švyturys, pastatytas dar romėnų laikais, Šv. Jokūbo bažnyčia (XII a.), Šv. Marijos bažnyčia (XIII a.), rotušė. Yra technologijos universitetas.

## Istorija

Miestas tikriausiai atsirado dar keltų laikais. I a. pr. m. e. atiteko romėnams. 1588 m. iš La Korunjos uosto į kovą su anglais išplaukė ispanų armada. 1589 m. uostą užėmė ir beveik visiškai jį sunaikino anglų jūrų piratas F. Dreikas. 1809 m. čia įvyko La Korunjos mūšis tarp anglų ir prancūzų, kuriame žuvo anglų generolas Dž. Muras.

## Sportas

Mieste 1982 m. vyko XII pasaulio futbolo čempionatas. Žymiausias klubas RC Deportivo de La Coruña.

## Miestai partneriai

La Korunija turi 2 miestus partnerius:

## Šaltiniai
Kordoba (Ispanija)

**Kordoba** () – miestas Andalūzijoje (pietų Ispanija), prie Gvadalkiviro upės; provincijos centras. Vienas žymiausių Ispanijos miestų. Yra išlikę daug senovės elementų: miesto sienos, siauros gatvelės, maurų architektūra. Svarbi prekyba alyvuogėmis ir citrusiniais, kurie auginami apylinkėse. Išvystyta maisto, odos, tekstilės, vario apdirbimo pramonė. Gajos amatų tradicijos (ypač aukso ir odos dirbinių), atvyksta daug turistų.

## Architektūra
Žymiausias miesto pastatas – didžioji katedra, kurią VIII–X amžiuje pastatė maurai romėnų šventyklos vietoje (kurį laiką čia buvo ir vizigotų bažnyčia). Kordobos mečetė (*Mezquita*) prieš tapdama krikščionių bažnyčia (1236 m.) garsėjo kaip didžiausia ir gražiausia mečetė Europoje. Išlikę Alkasaro rūmų (pastatyti maurų), kuriuose viduramžiais vyko inkvizijos, griuvėsiai, taip pat 16 arkų tiltas (pastatytas romėnų, rekonstruotas maurų) Kalahoros pilis. 1972 m. mieste įkurtas universitetas.

## Istorija

Vietovė gyvenama nuo finikiečių laikų.

Kordoba buvo vienas svarbiausių miestų Iberijoje Romos imperijos laikotarpiu. 716 m. Kordobą paėmė musulmonai, kuomet kūrė savo Kalifato provinciją Al Andalusiją. Žlugus centrinei Kalifato valdžiai, Andalūzijoje valdžią paėmė Omejadų dinastijos atšaka, kuri įkūrė Kordobos kalifatą su sostine Kordoboje. Šis kalifatas kontroliavo visą Al-Andalus.

1031 m. Kalifatui suirus, Kordoboje susiformavo nepriklausoma valstybė (taifa). Ji egzistavo iki 1091 m., kol buvo prijungta prie stiprėjančios Sevilijos, vėliau čia valdė Almoravidai, Almohadai, o 1236 m. Kordobą paėmė Kastilija.

## Sportas
Córdoba CF – futbolo klubas iš Kordobos.

## Žymūs žmonės
* Seneka (-1–65), romėnų filosofas ir valstybės veikėjas, gimęs Kordoboje.

## Šaltiniai
Fagotas

**Fagotas** (, , , ) – boso-tenoro tesitūros medinis muzikos instrumentas, pučiamasis liežuvėlinis aerofonas.Jis yra netransponuojantis.

## Istorija
Pirmieji fagotai sukonstruoti XVI a. pirmoje pusėje Italijoje.

## Konstrukcija

Korpusas sudarytas iš sudvejinto kūgiško medinio vamzdžio. Turi nuo 25 iki 27 garsaskylių (5 iš jų neuždengtos vožtuvėliais). Prie korpuso viršutinėje dalyje yra metalinis išlenktas vamzdelis su gale esančiu dvigubu liežuvėliu (*mundštukas*), pro kurį pučiama.

## Naudojimas
Grojama simfoniniuose orkestruose, didelės sudėties pučiamųjų orkestruose, kameriniuose ansambliuose, solo.

## Kompozitoriai
* Antonio Vivaldi - 39 koncertai fagotui.
* Wolfgang Amadeus Mozart - koncertas fagotui, K191.
* Camille Saint-Saëns - Sonata fagotui ir fortepijonui G-dur, op. 168.
* Richard Strauss - *Duet Concertino*, klarnetui ir fagotui.

## Šaltiniai
* Visuotinė lietuvių enciklopedija, V t.
Amerikinė fitolaka

**Amerikinė fitolaka** (*Phytolacca americana*) – fitolakinių (*Phytolaccaceae*) šeimos augalų rūšis, kilusi iš Šiaurės Amerikos. 

Pavasarį iš šakniastiebyje esančių pumpurų išauga nauji stiebai. Lapai stambūs, ištisiniai, elipsės formos. Žiedai smulkūs, balti su žalsvu atspalviu, susitelkę į žvakes primenančias kekes. Žydi liepos – rugpjūčio mėn. 

Augalas rugpjūčio – rugsėjo mėn. sunokina uogų kekes, kurios iš pradžių būna rausvos, o vėliau tamsiai raudonos, o subrendusios – juodos, žvilgančios. Uogų sultys tamsiai raudonos spalvos, iš jų gaminami maistiniai dažai, tačiau dėl nuodingumo daugelyje šalių tai daryti uždrausta. Uogų kekės atrodo įspūdingai, neretai nuo svorio jos nulinksta. 

Augalas turi biologiškai aktyvių medžiagų. Visos dalys, ypač stiebai ir šaknys, yra nuodingos. Suvalgius didesnį kiekį uogų galima apsinuodyti. Amerikos indėnai vartojo augalą kaip vėmimą sukeliančią priemonę, gydė odos ligas. 

## Nuorodos
Marcelo Moreno Martins

**Marselas Morenas Martinsas** (g. 1987 m. birželio 18 d.) – Bolivijos futbolininkas, nacionalinės rinktinės puolėjas.

## Karjera
2009 m. gegužės 30 d. buvo išnuomotas Brėmeno „Werder“ klubui iki sezono pabaigos su galimybe išpirkti kontraktą sezono pabaigoje. 2010 m. vasario 1 d. buvo išnuomotas iki sezono pabaigos „Wigan Athletic“ klubui. 2020–2021 m. priklausę Cruzeiro klubui.

## Rinktinė
Kadangi Marselo Moreno tėvas buvo iš Brazilijos, futbolininkas atstovavo Brazilijos jaunimo rinktinei, tačiau vėliau pasirinko Bolivijos rinktinę. 

2007 m. rugsėjo 12 d. debiutavo Bolivijos nacionalinėje rinktinėje, rungtynėse prieš Peru.

## Dalyvavimas čempionatuose

|}

## Laimėjimai
**Vitória**
* Campeonato Baiano: 2005, 2007 m.

**Cruzeiro**
* Campeonato Mineiro: 2008, 2014 m.
* Campeonato Brasileiro Série A: 2014 m.

**Šachtar Doneck**
* UEFA taurė: 2008–09 m.,
* Ukrainos futbolo lyga: 2010–11 m.

**Werder Bremen**
* DFL-Supercup: 2009 m.

**Flamengo**
* Copa do Brasil: 2013 m.

### Asmeniniai
**Cruzeiro**
* Išvaduotojų taurės rezultatyviausias žaidėjas: 2008 m.

**Wuhan Zall**
* Kinijos lygos rezultatyviausias žaidėjas: 2017 m.

## Išnašos

## Nuorodos
*
Leganesas

**Leganesas** – miestas vidurio Ispanijoje, Madrido apylinkėse (faktiškai pietvakarinis priemiestis). Yra Karolio III universiteto filialas, aukštesnioji politechnikos mokykla. Su sostine jungia metropolitenas.

## Istorija

Miestą 1280 m. įkūrė karalius Alfonsas X.
## Sportas
* CD Leganes futbolo klubas, kuris yra dalyvęs La Liga pirmenybėse.
* Estadio Municipal de Butarque. Šiame stadione 2021 m. birželio 8 d. Lietuvos nacionalinė rinktinė žaidė prieš ispanus (Ispanijos U-21 rinktinę).

## Išnašos

## Nuorodos
*Leganés miesto svetainė 
*Carlos III universiteto svetainė
Volemija

**Volemija** (*Wollemia*) – pušūnų (*Pinophyta*) skyriaus, araukarijinių (*Araucariaceae*) šeimos spygliuočių medžių monotipinė gentis, kurioje yra viena rūšis – **kilnioji volemija** (*Wollemia nobilis*).

## Paplitimas
Endeminė, labai negausi populiacija auga Australijos žemyno pietryčiuose esančių Mėlynųjų kalnų drėgnuosiuose miškuose, čia esančioje vienoje izoliuotoje vietovėje. Iš pradžių, 1998 m. buvo įvertinta kaip kritiškai nykstanti rūšis, nes bendras brandžių medžių skaičius buvo mažesnis nei 50 individų. Po to, atlikus tolesnius tyrimus, nustatyta, kad bendrą populiaciją sudaro apie 80 brandžių individų arba jų būrių ir apie 300 jaunų medelių bei sodinukų.

## Morfologija
Tai visažalis 25-40 m aukščio medis. Žievė labai savita, tamsiai rudos spalvos, gumbuota. Dažniausiai daugiakamienis. Šakos tankios ir pasižymi tuo, kad išaugusios daugiau nesišakoja. Po kelerių metų ant šakos subrandina kankorėžį. Šiam subrendus, šaka žūva. Nauja šaka atauga iš snaudžiančio pumpuro ant pagrindinio kamieno. Lapai plokšti, linijiški, 3-8 cm ilgio, 2-5 mm storio, išsidėstę priešiškai. Kankorėžio sėklos žalios, 6-12 cm ilgio, 5-10 cm skersmens, subręsta po 18-20 mėn. nuo apdulkinimo.

## Atradimas

Volemiją 1994 m. rugsėjo 10 d. Australijoje, Mėlynuosiuose kalnuose esančiame Volemio nacionaliniame parke atrado šio parko darbuotojas David Noble. Jis greit atpažino, kad tai nežinomas augalas, todėl jį pristatė botanikos specialistams. Volemija buvo lyginama su kitais spygliuočiais medžiais ir nustatyta, jog tai priešistoriniais laikais augęs araukarijinių šeimos augalas. Paskutinės rastos volemijos fosilijos yra iš laikotarpio prieš 2 mln. metų.

Vėliau šį augalą pavyko padauginti ir jis dabar eksponuojamas pasaulio botanikos soduose.

## Taip pat skaitykite
* Rečiausios Žemėje augančios medžių rūšys

## Šaltiniai

## Nuorodos
* powo.science.kew.org / ''Wollemia nobilis'' W.G.Jones, K.D.Hill & J.M.Allen
* conifers.org / Wollemia nobilis
* wollemipine.com / The Wollemi Pine (*kilniosioms volemijos skirta oficiali interneto svetainė*)

## Galerija

Vaizdas:WollemiaNobilisPineKiefer.jpg|Kilnioji volemija
Vaizdas:Wollemia_cones.JPG|Kilniosios volemijos augančios Anglijos Kju botanikos sode, vyriški (kairėje) ir moteriški (dešinėje), kankorėžiai
Vaizdas:Wollemia_nobilis_cone.jpg|Vyriškas kankorėžis
Vaizdas:Wollemia_nobilis_kz7.jpg|Moteriškas kankorėžis
Vaizdas:Wollemia nobilis leaf.jpg|Kilniosios volemijos lapai
Vaizdas:Wollemia nobilis fg02.JPG|Kilniosios volemijos šakos
Vaizdas:Australia_-_Part_3_(27446932621).jpg|Kilniosios volemijos savaime paplitusios Australijos žemyno Žydriųjų kalnų regiono drėgniuosiuose miškuose
Vaizdas:B5000316-Wollemi pine Wollemia nobilis .jpg|Vazonuose kilniųjų volemijų sodinukai augantys iš šakelių nuopjovų
Gilfordo Heat

**Guildford Heat** – Anglijos krepšinio klubas, žaidžiantis aukščiausioje Jungtinės Karalystės lygoje – British Basketball League (BBL).

## Pasiekimai

* 2006-2007 m. BBL Cup laimėtojai, BBL čempionai;
* 2007-2008 m. BBL Cup Winners' Cup laimėtojai, BBL Trophy laimėtojai, BBL Play Off laimėtojai;
* 2008-2009 m. BBL Cup Winners' Cup laimėtojai.

## Nuorodos

* Oficialus klubo puslapis

* Oficialus lygos puslapis
Gravitacinis lęšis

**Gravitacinis lęšis** – reiškinys, kuomet šviesa iš labai tolimo ir ryškaus šaltinio (pvz., kvazaro) „užlinksta“ už masyvaus arčiau esančio objekto - pavyzdžiui, didelės kompaktiškos galaktikos. Gravitacinį šviesos užlinkimą už masyvių objektų pirmiausiai numatė Alberto Einšteino sukurta bendroji reliatyvumo teorija.
Fricas Zwicky jau 1937 metais spėjo, kad galaktikų spiečiai galėtų elgtis kaip gravitaciniai lęšiai, tačiau eksperimentiškai šio reiškinio egzistavimą patvirtino tik kvazaro Q0957+561 stebėjimai 1979 metais.

## Aprašymas

Gravitacinis lęšis susidaro, kai masyvaus objekto (galaktikos ar juodosios skylės) gravitacinis laukas nukreipia tolimesnio šviesos šaltinio spindulius nuo tiesaus kelio. Šviesos šaltinis atrodo tarsi žiedas, esantis už masyviojo objekto. Šį reiškinį pirmą kartą paminėjo fizikas Orestas Chvolsonas 1924 metais, o 1936 metais gravitacinius lęšius kiekybiškai aprašė A. Einšteinas.

Susidaręs nutolusio šviesaus objekto vaizdas būna arba žiedas, dar vadinamas Einšteino žiedu, arba keletas pasikartojančių iškraipytų šaltinio vaizdų, išsidėsčiusių aplink artimesnį masyvų objektą.

Gravitacinio lęšio reiškinys yra gana silpnas – arčiau esančios galaktikos, kurios masė apie 100 mlrd. Saulės masių, sukurtų tolimesnio kvazaro atvaizdų padėtys danguje skirsis tik keliomis lanko sekundėmis.

## Istorija

Bendroji reliatyvumo teorija teigia, kad masyvūs kūnai „iškreivina“ erdvėlaikį, todėl šviesos kelias irgi nukrypsta nuo tiesės. Šią teoriją pirmą kartą patvirtino Artūras Stenlis Edingtonas 1919 m. Saulės užtemimo metu, kuomet arti Saulės danguje esančių žvaigždžių padėtys atrodė pakitusios.

Einšteinas suprato, kad astronominiai objektai taip pat gali užlenkti šviesos spindulius, tačiau jis nagrinėjo atvejus, kai gravitaciniais lęšiais yra atskiros žvaigždės, o dėl palyginti silpno jų gravitacinio lauko šis reiškinys yra nykstamai mažas.

Tik 1979 m., tyrinėjant kvazarą Q0957+561, atsitiktinai buvo atrastas gravitacinio lęšio efektas. Iš pradžių buvo manoma, kad tiriamas objektas – tai du identiški greta esantys kvazarai. Tik vėliau buvo suprasta, kad tai du vieno kvazaro atvaizdai.

## Pritaikymas astronomijoje

Gravitaciniai lęšiai sukoncentruoja šviesą iš tolimesnių objektų, taigi silpni ir nutolę objektai atrodo ryškesni ir juos lengviau tirti.
Galima stebėti palyginti mažus objektus, esančius mūsų galaktikoje, ir ieškoti planetų kitose žvaigždžių sistemose.
Stebint gravitacinio lęšio efektą, galima tirti apytikslį nematomosios medžiagos kiekį šviesą užstojančiame kūne.

## Taip pat skaitykite

* Gravitacija
* Bendroji reliatyvumo teorija
Europos metų automobilis

**Europos metų automobilio** rinkimai buvo pradėti 1964 m., automobilinių žurnalų leidėjų iš skirtingų Europos valstybių. Pagrindiniai rinkimų organizatoriai yra *Auto* (Italija), *Autocar* (Jungtinė Karalystė), *Autopista* (Ispanija), *Autovisie* (Nyderlandai), *L’Automobile Magazine* (Prancūzija), *Stern* (Vokietija) ir *Vi Bilägare* (Švedija).

Rinkimuose nėra kategorijų ar klasės laimėtojų. Tikslas yra rasti vienintelį, aiškų nugalėtoją, tarp visų konkurso dalyvių.

## Taisyklės
Renkami automobiliai yra nauji modeliai, kurie yra buvo išleisti per paskutinius dvylika mėnesių. Rinkimai neapsiriboja vien tik europiniais automobiliais, bet nominantai turi būti prieinami bent penkiose Europos valstybėse, o laukiami pardavimai turi būti 5 000 automobilių per metus.

Kandidatai vertinami pagal šiuos kriterijus: dizainas, komfortas, saugumas, ekonomiškumas, priežiūra, funkcionalumas, eksploatacinės savybės, ekologiniai reikalavimai, vairuotojo pasitenkinimas ir kaina.

Galutinis septynių automobilių sąrašas atrinktas paprastu balsavimu. Galutiniam balsavimo etapui, kiekvienas žiuri narys turi 25 taškus, kuriuos turi išdalinti finalininkams. Taškai turi būti išdalinti bent penkiems automobiliams, ne daugiau kaip 10 taškų vienam automobiliui ir vienai markei. Balsavimas yra pradėtas ir kiekvienas žiuri narys paskelbia savo pasirinkimus.

Pagal šias taisykles, nugalėtojo išrinkimas labai pasikeitė. Pavyzdžiui, 2005 m., Toyota Prius laimėjo aiškiais 139 taškais, gavusi maksimalų taškų skaičių iš 12 žiuri narių ir buvo aukščiausias įvertinimas iš 37. Kitais metais Renault Clio laimėjo paprasčiausiais 5 taškais, surinkusi didžiausią taškų skaičių tik iš vieno žiuri nario ir buvo aukščiausias įvertinimas iš 11.

## Rezultatai

## Nuorodos
* Oficiali svetainė
Aukštuoliai (Ukmergė)

**Aukštuoliai** – kaimas Ukmergės rajono savivaldybėje, 12 km į pietryčius nuo Lėno, tarp Taujėnų ir Užulėnio–Gružų miškų, prie Strauzgėlės aukštupio. Praeina vieškelis . 

## Gyventojai

## Šaltiniai
Butkiškis (Ukmergė)

**Butkiškis** – buvęs kaimas Ukmergės rajono savivaldybėje, 11 km nuo Lėno.

## Gyventojai

## Šaltiniai
Čebatoriškiai

**Čebatoriškiai** – kaimas Ukmergės rajono savivaldybėje, 1 km nuo Taujėnų. 

## Gyventojai

## Šaltiniai
Juodgiris (Ukmergė)

**Juodgiris** – kaimas Ukmergės rajono savivaldybės šiaurinėje dalyje, 9 km į šiaurę nuo Taujėnų, prie Punių Raisto miško ir Mūšelės upelio.

## Gyventojai

## Šaltiniai
Juodvisinė

**Juodvisinė** – kaimas Ukmergės rajono savivaldybėje, 8 km į pietus nuo Lėno, tarp Taujėnų ir Užulėnio–Gružų miškų. Praeina kelias . 

## Gyventojai

## Šaltiniai
Jusiškis I

**Jusiškis I** – kaimas Ukmergės rajono savivaldybėje, 16 km nuo Taujėnų.

## Gyventojai

## Šaltiniai
Menturiai

**Menturiai** – kaimas Ukmergės rajono savivaldybėje, 12 km į šiaurės vakarus nuo Taujėnų, prie kelio . 

## Gyventojai

## Šaltiniai
Tūba

**Tūba** – varinis pučiamasis (ambušiūrinis) muzikos instrumentas. Žemiausią garsą apimantis varinių pučiamųjų grupės atstovas.

## Istorija
Sukonstruota XIX a. pirmoje pusėje Vokietijoje. Buvo populiari kariniuose ir *parkų* orkestruose. Į simfoninio orkestro sudėtį įtrauktas vėliau, pakeitė serpentą (pučiamąjį instrumentą, neturėjusį stabilaus „boso“).

## Konstrukcija
Metalinis kūginis 4-4,5 m ilgio vamzdis sulenktas ovalu. Viename gale taurės formos pūstukas į kurį pučiamą, kad išgautum garsą. Kitas galas smarkiai išplatėjantis. Turi 3 ar 6 ventilius išgauti garsų įvairovei.

Būna bosinė ir kontrabosinė. Derinama įvairiai (populiariausia kontrabosinė *B*).

## Vartojimas
Vartojamas simfoniniame ir pučiamųjų orkestruose.

## Šaltiniai
* Lietuviškoji tarybinė enciklopedija, XI t.

## Nuorodos
Kraupėnai

**Kraupėnai** – kaimas Ukmergės rajono savivaldybėje, 6 km į šiaurę nuo Taujėnų, prie kelio . Į rytus nuo kaimo teka Mūšia, vakarų pusėje auga Kraupėnų miškas.

## Gyventojai

## Šaltiniai
Obojus

**Obojus** ( – *aukštas medis*, () – medinis pučiamasis muzikos instrumentas, pučiamasis liežuvėlinis aerofonas.

## Istorija
Obojaus prototipų nuo seno turėjo daugelis tautų. Jų būta sen. Egipte, Graikijoje, Romoje. Orkestre pradėtas vartoti XVII a. Prancūzijoje.

## Konstrukcija
Tiesus 590–610 mm ilgio vamzdelis, į galą kiek platėja. Turi virš 20 garsyklių, kurių dauguma uždengtos metaliniais vožtuvėliais. Garsas išgaunamas pučiant dvigubą liežuvėlį.

## Vartojimas
Grojama simfoniniuose orkestruose, pučiamųjų instrumentų orkestruose, kameriniuose ansambliuose, solo.

## Šaltiniai
* Lietuviškoji tarybinė enciklopedija, VIII t.

## Nuorodos
* Apie obojų  
* Ennio Morricone kūrinys „Gabriel’s Oboe“
* Peter Gabriel kūrinys, atliekamas oboju, „With This Love“
Trikampis (muzikos instrumentas)

**Trikampis** – pagamintas iš (papr.) plieno strypo, trikampio formos idiofoninis muzikos instrumentas.

Paprastai vienas kampas nesujungtas. Už vieno iš stypo galų laikomas ranka ar pakabinamas. Garsas išgaunamas suduodant kitu kietu daiktu. Daromi įvairių skambėjimo tonų.

Kilmė tiksliai nežinoma, bet manoma, kad atsirado rytų kultūrose. Europoje plačiau paplito viduramžiais.

Vartojamas simfoniniuose orkestruose, estradiniuose ansambliuose.
Trikampis (reikšmės)

Žodis **trikampis** gali reikšti:
* Trikampis – geometrinė figūra;
* Trikampis – termokarstinis ežeras pietų Lietuvoje, Varėnos rajone, tarp Puvočių ir Rudnios kaimų;
* Trikampis - ežeras pietų Lietuvoje, Varėnos rajone, Čepkelių raiste;
* Trikampis – muzikos instrumentas;
* Trikampis – žvaigždynas šiauriniame dangaus pusrutulyje.

Kitokie trikampiai:
* Auksinis trikampis – narkotinių augalų auginimo regionas Azijoje.
* Bermudų trikampis – Atlanto vandenyno dalis, pagarsėjusi katastrofomis;
* Meilės trikampis – tam tikra situacija meilės santykiuose;
* Meilės trikampis – TV realybės šou;
* Pietų Trikampis – žvaigždynas pietiniame dangaus pusrutulyje;
* Paskalio trikampis – geometrinis derinių išdėstymo būdas;
* seksologijoje:
** moters trikampis;
** vyro trikampis.
Jean-François Chalgrin

**Žanas Fransua Šalgrenas** (, 1739 m. Paryžius – 1811 m. sausio 21 d. ten pat) – prancūzų architektas klasicistas.

## Biografija
1758 m. laimėta prestižinė Romos premija (*prix de Rome*) jam suteikė teisę nuo 1759 m. lapkričio iki 1763 m. gegužės studijuoti menus Romoje. Jo mokytoju buvo garsus italų dailininkas ir architektas Džovanis Nikolas Servandonis (). Nuo 1770 m. Prancūzų karališkosios architektūros akademijos narys. Užsitikrinęs kunigaikščio Etjeno Fransua de Šuazelio paramą 1775 m. tapo Provanso kunigaikščio pirmuoju architektu ir statybų intendantu.

1776 m. vedė dailininko Klodo Vernė dukrą Margaritą Emiliją, su ja turėjo dukrą Luizą Žozefiną (1777–1794 m.). Tais pačiais metais tapo laisvųjų mūrininkų ložės nariu.Masonų kronika

Įvykus Prancūzijos revoliucijai, jam vadovaujant Liuksemburgo rūmai buvo pritaikyti dirbti Direktorijai. 1799 m. išrinktas Dailiųjų menų akademijos 3-osios sekcijos nariu, užėmė V krėslą vietoje Šarlio de Vaili (*Charles de Wailly*). 1806 m. Napoleonas jam pavedė sukurti paminklą prancūzų kariuomenės žygiams atminti.

## Kūryba

Vaizdas:Église Saint-Philippe-du-Roule.jpg|Šv. Pilypo bažnyčia
Vaizdas:Eglise Saint-Philippe du Roule @ Paris (33529872692).jpg|Šv. Pilypo bažnyčios interjeras
Vaizdas:Théâtre de l'Odéon - facade - photo Thierry Depagne.jpg|Odeono teatras
Vaizdas:Arc de Triomphe, Paris 21 October 2010.jpg|Triumfo arka


Pagal jo projektus pastatyta:
* Taleirano rūmai Žvaigždės (dab. Šarlio de Golio aikštėje), pastatyti 1767–1769 m.
* Ponios Luzy rūmai Feru gatvėje, 1767–1770 m.
* Prancūzijos kolegija (*Collège de France*), 1774–1780 m.
* Gyvenamųjų patalpų Versalyje rekonstrukcija, 1775 m.
* Karaliaus medžioklės vila Esone, 1778 m.
* Muzikos paviljonas Versalyje, 1780 m.
* Šv. Pilypo bažnyčia (*Église Saint-Philippe-du-Roule*) Paryžiuje, suprojektuota 1764 m., pastatyta 1774–1784 m., kurioje imituota
* Triumfo arka Žvaigždės aikštėje, 1806–1835 m.
* Restauruotas Odeono teatras, 1807 m.

## Šaltiniai
Eduardas Chlomauskas

**Eduardas Chlomauskas** (1927 m. sausio 3 d. Kaunas – 2004 m. spalio 9 d. Vilnius) – Lietuvos architektas, dailininkas.

## Biografija

1947–1953 m. studijavo Kauno universitete.Nuo 1953 m. dirbo Miestų statybos projektavimo institute, 1960–1992 m. projektų vyr. architektas. 1960–1970 m. dėstė Kauno politechnikos instituto Vilniaus filiale. Nuo 1992 m. UAB „Pastatas“ projektų vyr. architektas, 1998–2000 m. projektų dalies vadovas.

Laisvalaikiu yra nupiešęs nemažai kolegų draugiškų šaržų ir piešinių, kurie pateko į parodą „Groteskai“.

## Kūryba

Pagal jo projektus pastatyta:
* Miestų statybos projektavimo instituto rūmai Vilniuje (1961 m.),
* Klinikinė ligoninė (kartu su architektu Zigmantu Liandzbergiu, 1967 m.)
* Vaikų sanatorija „Pušelė“ Valkininkuose (su archit. Z. Liandzbergiu, 1970 m.)
* Vilniaus sporto rūmai (kartu su architektais Jonu Kriukeliu ir Z. Liandzbergiu, konstruktorius Henrikas Karvelis, 1965–1971 m.) Originali vantinė stogo konstrukcija, lėmusi pastato formą, pripažinta išradimu. Kolektyvas apdovanotas Lietuvos valstybine premija.
* Respublikinė vaikų ligoninė Santariškėse (kartu su architektais Ričardu Krištopavičiumi, Kazimieru Regimantu Plyčiumi, 1977 m.)
* Onkologijos instituto ligoninė Santariškėse (kartu su architektu K. R. Plyčiumi, 1978 m.)
* Respublikinė universitetinė ligoninė Santariškėse (kartu su architektais Z. Liandzbergiu, K. R. Plyčiumi, 1983 m.)
* Greitosios pagalbos ligoninė (kartu su architektu Z. Liandzbergiu, 1995 m.)

## Šaltiniai

* Sigita Nemeikaitė, Žurnalas „Statyba ir architektūra“ 2007 Nr.4

## Nuorodos
* „7 meno dienos“ apie parodą „Groteskai“
Pasaulio metų automobilis

**Pasaulio metų automobilis** (*[[anglų kalba|angl.]]* World Car of the Year (WCOTY)) – automobilio apdovanojimai, atrinkti žiuri susidedančios iš 48 žurnalistų iš 22 valstybių. Vertinami automobiliai turi būti parduodami mažiausiai penkiose valstybėse, mažiausiai dviejuose žemynuose iki rinkimų metų sausio 1 dienos. Konkursas yra naujas, pradėtas 2005 m. Šie apdovanojimai sujungia panašius žemynų rinkimus su tautos metų automobilių rinkimais. Nuo 2006 metų atsirado apdovanojimai už automobilių charakteristikas, žaliuosius automobilius ir dizainą. 

2014 m. pirmą kartą buvo renkamas prabangos automobilis. 2017 m. pradėtas rinkti pasaulio metų miesto automobilis.

## Pasaulio metų automobilis

## Pasaulio metų dizainas

## Pasaulio metų automobilio charakteristikos

## Pasaulio metų žaliasis automobilis

## Pasaulio metų prabangos automobilis

## Pasaulio metų miesto automobilis

## Nuorodos
Oficiali Pasaulio metų automobilio interneto svetainė
José Benito de Churriguera

**Chosė Benitas de Čurigera** (, , 1665 m. kovo 21 d. Madridas – 1725 m. kovo 2 d. Madridas) – žymiausias ispanų baroko architektas, skulptorius.

## Biografija
Gimė Barselonos skulptoriaus Cosė Simono de Čurigeros šeimoje. Iki tėvo mirties 1679 m. mokėsi pas jį, vėliau teko dirbti savarankiškai. Išgarsėjo 1689 m. karalienės Marijos Luizos katafalko projektu. 1690 m. karalius Karolis II Habsburgas jam pasiūlė būti rūmų architektu, bet šias pareigas ėjo tik iki 1696 m. Vėliau gyveno Salamankoje. Dažniausiai dirbo kartu su broliais Choakinu (1674–1724 m.) ir Albertu (1676–1750 m.)

## Kūryba
Madride:
* Šv. Sebastijono bažnyčia
* Šv. Kajetono bažnyčia
* Šv. Tomo bažnyčia
* D. J. de Goyeneche rūmai (dab. de San Fernando akademija)

Salamankoje:
* Dominikonų vienuolynas ir Šv. Stepono bažnyčios altorius (1696 m.),
* Šv. Ambraziejaus katedra (1720 m.)

Nuevo Baztane:
* Nuevo Baztano gyvenvietės urbanistinis projektas
* Rūmai ir parkas
* Katedra

* Segovijos koplyčia ir katedra (1689 m.)
* Palencijos katedra

Kūrybai būdinga banguoti karnizai, spiralinės kolonos, puošni ornamentika, gausi skulptūrinė puošyba. Jo vardu pavadinta baroko ispaniškoji atmaina čurigereskas, apie 1650–1740 m. dominavęs ispanų architektūroje ir turėjęs įtakos ispanų kolonijinei architektūrai JAV ir Meksikoje.

## Šaltiniai
GM Y platforma

**GM Y platforma** yra automobilinė platforma, kurią gamina General Motors. Platformos pavadinimas gali reikšti dvi skirtingas platformas gamintas skirtingais laikotarpiais. Pirmą kartą GM Y platforma buvo gaminama tarp 1961 ir 1963 metų ir buvo skirta kompaktinės klasės automobiliams. Antrą kartą platforma pasirodė 1984 metais su antnaujintu Chevrolet Corvette modeliu. Abi platformos buvo skirtos galiniais ratais varomiems automobiliams.

### Automobiliai (1961-1963)
* Buick Special (1961-63)
* Buick Skylark (1962-63)
* Oldsmobile F-85 (1961-63)
* Oldsmobile Cutlass (1961-63)
* Oldsmobile Jetfire (1962-63)
* Pontiac Tempest (1961-63)
* Pontiac Tempest LeMans (1961-63)
* Pontiac LeMans (1963)

### Automobiliai (1984-dabar)
* 2005-dabar Cadillac XLR
* 1984-dabar Chevrolet Corvette

Antrosios kartos Y platformos pagrindu buvo sukurta GM Kappa platforma.